JANUÁR 6.
Nyugodtan, lassan keljen fel!
Be kellett nyugtatóznunk. Nagyon zaklatott volt.
Napok óta ápolom,
de még mindig nem jött rendbe.
Valakinek meg kellett állítania, mielőtt túl késő lett volna.
Nagyon bonyolult a helyzete.
Segíteni akarunk. Mondja el, ami a szívét nyomja!
TOLAKODÓ PILLANTÁS
HÁROM HÓNAPPAL KORÁBBAN
Tudj meg Dianáról mindent, amit lehet!
Hogy kivel beszélt,
milyenek voltak a napjai.
Az életének előttem ismeretlen részeit.
Még ha megalázó is lenne számomra,
tudni akarok róla.
Van némi információm róla.
Nem biztos, hogy van jelentősége, de…
Nem tudom. Talán segítenek.
Tudni akarom, ki volt valójában.
Rendben, én…
intézem.
Félsz tőlem, Miranda?
Gyanúsított vagyok egy emberölési ügyben.
Megértem, ha félsz.
Ha a rendőrség elengedett,
miért kellene félnem?
Ismered a túloldali szomszédot?
Szomszédot?
A lakásból, ami zárva van.
Az Cléóé.
Én vigyázok a kutyájára, amíg nincs itthon.
Ismered őt?
Nem.
Én nem.
Szólok, ha találok valami érdemlegeset.
Mi van veled és Fernandóval?
Együtt vagytok?
Jól van.
Csak azt akarom, hogy tudd,
nem bízik bennem.
Igazad volt. Otto házas. Ki vagyok bukva.
Miranda, miért csak a rosszfiúkat vonzom? Mindegy, később majd mesélek.
- Hé, szöszi! - Hagyj! Segítség!
Hé, haver! Engedd el! Megbolondultál?
Tűnés!
Rohadék!
- Jól vagy? - Igen.
- Bántott? - Nem.
Nem, jól vagyok.
Nyugodj meg! Semmi baj.
A semmiből jött. Megijesztett.
Köszönöm.
Segítettél nekem.
Megmentettél.
Kockáztattad az életed.
Kissé túlzásba esel.
Lehetséges.
Mindegy, ez van.
Nagyon kócos a hajam?
Egy kicsit, de gyönyörű vagy.
Köszönöm.
Figyelj,
amellett, hogy gyönyörű és kedves vagyok, amivel tisztában vagyok,
jól is főzök, tudod?
Tényleg?
Tényleg. Szóval, ha megadod a címedet,
küldhetek valami nagyon finomat.
Valami nagyon finomat?
Tessék.
Itt van a főnököm.
Mennem kell.
Rendben.
- Örvendtem. - Részemről a szerencse.
Ez sorsszerű volt.
Épp azon a napon, amikor ejtenek,
megjelenik ez a marcona herceg.
De biztos vagyok benne, hogy biztonsági ember.
Az tuti.
Megígértem magamnak, nem kezdek többet ilyen pasival.
Miután Ottóval annyi csalódás ért.
Még nem is mondtam. Nemcsak, hogy házas, de apa is lesz.
A felesége terhes. El tudod ezt hinni?
Nem teszem tönkre egy terhes nő életét.
Nem megy. Egyszerűen nem tehetem.
És máris kedveled őt?
Máris epekedsz a marcona hercegért.
- Ennyi? - Miranda.
Ezt te nem érted. Három másodperc alatt beleszerettem.
- Ugyan már, Rita! - De komolyan.
Ránéztem, és azt mondtam: „Istenem!”
„Ez sorsszerű! Egyszerűen érzem.”
De amikor jött a főnöke,
megnéztem mindkettejüket, osztottam, szoroztam,
és majdnem adtam neki egy esélyt.
Amúgy a főnöke a ti épületetekből jött ki.
Akkor biztos Heitor testőre.
A vállalkozóé, akinek dolgozol?
De Miranda,
azt mondtad, nem is jóképű.
Mondd csak el! Összejöttél vele?
- Na, ki vele! Mesélj el mindent! - Egy pillanat. Várj!
Miranda?
Oké, elvesztettük Mirandát.
Na, én megyek.
Mit mondjak, ha Rafael kérdezősködik?
„Nem.”
Sajnos.
Puszi! Szeretlek.
- Én is. - Vigyázz magadra!
CRISTINA ANDRADE - HIÁNYZOL
NE MENEKÜLJ TŐLEM, KEDVESEM!
OKTÓBER 13.
FELADÓ: CRISTINA ANDRADE - TÁRGY: HIÁNYZOL
NE MENEKÜLJ TŐLEM, KEDVESEM! ÚGY HIÁNYZOL.
EGY ÜZENETET TALÁLTAM
Vettem neked a kedvenc csokidból.
Köszönöm, bácsikám. De nincs kedvem hozzá.
Drágám, elvonulnál a szobádba?
Beszélnék a nagybátyáddal.
Oké. Szia, bácsikám!
Puszillak, kicsim!
Miről akarsz beszélgetni?
Gyónnál?
Nem én öltem meg Dianát.
És miért kellene hinnem neked?
Nem kell hinned nekem,
de ez az igazság.
Tudni akarom, miért.
Tudni akarom, mi történt vele.
Sosem szeretted Dianát. Nem kellett volna elvenned.
Igen, de tudod, mi történt akkoriban.
Igaz? Ott voltál.
- Diana segített talpra állni. - Ja, úgy, hogy a cinkosod volt.
Nem akartam megölni Bernardót.
- És Dianát? - Tudod te.
- Nem akartam… - Őt sem akartad?
Nem én öltem meg Dianát, Fernando.
Nem én öltem meg Dianát.
Csak egy dolgot mondok.
Ezúttal nem foglak fedezni.
Ha bármi közöd van Diana halálához, megfizetsz érte.
Tégy, amit akarsz!
Lássuk, mi lesz!
Most, hogy tudjuk,
hogy Diana rendszeresen pénzt utalt
egy üzleti számlára,
ki kell derítenünk, ki használta ezt a számlát.
De válaszokra van szükségünk. Zsarolták?
Mit rejtegetett Diana?
Kinek küldte ezt a pénzt?
Értettétek?
Nos…
Tudunk valamit arról, ki hívta Dianát?
Ismeretlen szám. Próbáljuk kinyomozni.
Mi van Heitor utcai biztonsági felvételeivel?
Nem tudjuk azonosítani, ki menekült el a kertész ruháiban.
Az igazságügyi orvosszakértők nem találtak semmit.
És a partiról tudunk valami újat?
Lekértük a ház tulajdoni lapját, Zoe Braun szüleié.
Hogy elfedjék, ők a tulajok,
a ház egy kft. nevén van.
FERNANDO COUTO VOLT FELESÉGE
Ez nem lehet véletlen, Joca.
Biztos nem az.
Szóval mit tudunk Zoe Braunról?
Nem szívesen látlak.
Tudom, hogy nem kedvelsz,
de csak a temetés végéig maradok, Vitória.
Mélypontra kerültél.
Bekunyerálod magad ide.
Se férj, se barátnők…
Igen, szar dolog egyedül lenni, Vitória.
Ezt mindenkinél jobban tudod.
A férjed és a lányod eltaszítottak.
Tiszteletlen vagy, még a halottakkal is.
Vitória néni…
Diana megérdemelte, hogy így haljon meg.
Valaki egyszer megöli azt a kígyót.
Tudom, hogy nem te ölted meg Dianát.
Ahhoz, hogy megölj valakit,
bátorság kell.
És az…
benned sosem volt meg.
Nem ma akarom,
hanem most!
- Most! - Nem adok egy fillért se többet.
Ennek vége.
Heitor rákérdezett.
Azt mondtam, egy barátnőmnek segítek. Tudod, mit mondott?
Hogy leszarja, ha jótékonykodok,
csak ne az ő pénzével tegyem.
Beszélni akarsz?
Csak rajta!
De hadd mondjak valamit! Pont úgy kicsesznek veled, mint velem.
ATM
KÍGYÓFÉSZEK.MP4
TÖRLI A FÁJLT. FOLYTATJA?
FÁJL TÖRLÉSE - KÍGYÓFÉSZEK.MP4 TÖRÖLVE
De miért kérte, hogy nyomozz Diana után?
Mert mindenkinek vannak titkai.
Ismerős neked a Cristina Andrade név?
Nem. Miért?
CRISTINA ANDRADE - ÁLOM
CÍMZETT: DIANA PRADO TEGNAP RÓLAD ÁLMODTAM…
LÁTNOM KELL TÉGED, ÖLELLEK.
TALÁLJ VALAMI KIFOGÁST, ÉS GYERE EL HOZZÁM!
HIÁNYZOL. MEGYEK, AMINT TUDOK. REMÉLEM, MEGÉRTED.
TUDOD, HOGY NEM KÖNNYŰ EZ NEKEM.
MEGÉRTEM, SOSEM KÉRTEM TŐLED SEMMIT.
CSAK NEM BÍROM KI NÉLKÜLED.
MONDD, HOGY HAMAROSAN JÖSSZ, VAGY ÉN MEGYEK.
NE, KÉRLEK, NE CSINÁLD!
SENKI MÁS NEM TUD RÓLAD.
CSAK TE TUDOD A TITKUNKAT, NEM AKAROM, HOGY MEGLÁSSANAK.
Dianának szeretője volt.
NAGYON SZERETLEK.
Nem.
Az lehetetlen.
Feltörtem a nő fiókját.
Pontosan tudom, honnan küldte ezeket az e-maileket.
Szerintem meg kellene néznünk.
Elmegyünk oda?
Menjünk!
Nem lehet, Miranda.
Nem hiszem el, hogy Dianának viszonya volt Cristinával.
Nem azért, mert nő.
Hanem, mert a húgom.
Ismertem őt. Hűséges volt Heitorhoz.
De ne felejtsd el, hogy ott volt a partin!
Igen, ott volt.
És azt sem értem.
Heitor egyik csapdája.
Fernando, el kell mondanom valamit.
Amikor a kúria után kutakodtam,
kiderült, hogy a feleséged, Zoe szüleié.
Volt feleségem.
Miranda, mikor tudtad meg, hogy Zoe az exnejem?
Nem ez a lényeg, Fernando.
Furcsa, hogy a ház, ahol mindez történt,
az exedé.
Nem ismerem Zoe apjának vagyontárgyait.
Sosem jártam abban a házban.
Miután összeházasodtunk, nem beszélt a szüleivel.
Elherdálta a pénzüket, szóval nem adtak neki többet.
Elváltunk, Madridba költözött, többé nem láttam.
Ennyit tudok.
És nem is érdekel semmi más.
- Segíthetek? - Jó napot!
Jó napot! Cristina Andradét keressük.
Itt lakik?
Miért keresik Cristinát?
Diana Pradóról van szó.
Anyám, Diana elhunyt.
És tudjuk, hogy valamilyen kapcsolatban állt vele.
Itt nincs semmilyen Cristina, és sosem hallottam erről a Dianáról.
Most távoznának, kérem?
Biztos ebben?
- Megnézhetném… - Kérem.
Köszönjük.
Hazudik. Nyilvánvaló, hogy hazudik.
- Jó, de mit tegyünk? - Várunk.
Mikor ért ide Zoe?
Nem szólt, hogy jön. Csak úgy megjelent.
Tudod, hogy nem mulasztja el az alkalmat, hogy Fernando közelében legyen.
Fura, hogy pontosan azon az éjszakán jelent meg.
Elnézést, Heitor úr.
Telefonáltak, hogy kiadják Diana holttestét.
Köszönöm, Glória.
Mindent elintézek, jó?
Nem akarok virrasztást, Helena.
Diana gyűlölte.
Csak egy sima temetési szertartás lesz.
Heitor, ez kész téboly!
Ki az, aki ilyet tesz?
Ugye nem hiszed azt, hogy én voltam?
Ismerlek.
Tudom, hogy sosem tennél ilyet.
Igen, de sok mindent tettem, amire…
amire nem vagyok büszke.
Tudom, hogy nem te voltál, oké?
De átgondoltam, Heitor.
Képvisellek. Beszállok a védői csapatodba.
Egy ideje csak a cég ügyeit intézem,
de nagyon jó voltam.
És nálam jobban senki sem képviselne.
Köszönöm.
Elkezdem intézni a temetést, jó?
- Figyelj… - Mi az?
Elrendeztem az orvosos szitut.
Ne aggódj! Senki sem szerez tudomást Luísa DNS-vizsgálatáról.
Ott van az a nő is a buliból.
Meg aki emögött áll, bárki is az.
Jobb, ha kivárunk, nem?
Könnyebb nekik veled tárgyalni, mint elmondani a rendőrségnek.
Igaz.
Őrködj! Ne engedj be ide senkit!
BELÉPÉS
SZENT MARCELLINA ZÁRDA ÉRSEKSÉGI NYILVÁNTARTÁS
NÉV
Megtaláltam!
REGISZTRÁCIÓS ŰRLAP
SOCORRO NŐVÉR
Szűz Mária, Isten anyja, imádkozz értünk, bűnösökért…
Nővér?
Socorro nővér?
Igen.
Nővér, a nevem Fernando.
Diana bátyja vagyok.
Ismeri őt?
Igen. Ismerem, de mit akarnak?
Nővér, Diana tegnap meghalt.
Ez nem igaz.
Az nem lehet.
Néhány napja beszéltem vele.
Honnan ismerte őt?
Ő a lányom.
Istenem, miért?
Megígértem Dianának, hogy soha nem mondom el senkinek.
Túl fiatal voltam.
Viszonyom volt egy papnövendékkel.
A zárdafőnök meggyőzött róla,
hogy a legjobb, amit tehetek, hogy odaadom a lányomat egy kedves családnak,
így ezt tettem.
És Diana mikor tudta meg?
Mintha tegnap lett volna.
A virágokat rendezgettem az oltáron.
Odajött hozzám.
Egyébként…
Azt mondta, az örökbefogadó anyja mondta el neki egy veszekedéskor.
Értem, nővér.
De mikor történt ez?
Régen.
Nem sokkal Luísa születése után.
Istenem!
Luísa!
Uram, irgalmazz!
Nem értem. Mindent elmondtunk egymásnak, Miranda.
Dühít, hogy nem vagytok vérrokonok?
Az nem számít.
- El kellett volna mondania. - Fernando, óvatosan!
Sajnálom.
Ne haragudj!
- Sajnálom. - Semmi baj.
Nézd, mindezt el kell mondanom…
Heitornak, hogy elnyerjem a bizalmát.
Talán már tudja.
De akkor is elmondom neki.
És folytatom a nyomozást, rendben?
Kutatok, próbálok mást is találni.
Szia!
Hali!
Szia, Rafael! Rita vagyok.
Kérdezni akartam valamit.
Biztonsági területen dolgozol?
Inkább testőr és személyi asszisztens vagyok.
Miért?
Mert megígértem magamnak, hogy soha többé nem kezdek
olyannal, akinek ez a munkája.
Nem személyes. Csak, mert…
Csak volt néhány…
borzalmas élményem a hozzád hasonló férfiakkal.
És meg akartalak kérni, hogy ne hívj.
De te hívtál fel.
Felhívtalak, hogy megkérjelek, ne hívj.
Ez komoly?
Igen. Törölnéd a számomat?
Arra gondoltam, hogy felhívlak,
de ha ezt akarod…
Igen, ezt.
Pontosan ezt akarom.
Az nagy kár.
Akkor kitörlöm.
De honnan tudjam, hogy tényleg törölted?
Nem tudhatod, igaz?
- Hacsak… - Mi az?
Mi lenne, ha találkoznánk, és előtted törölném ki?
- Akkor nem kell aggódnod. - Rendben.
De csak azért találkozunk, hogy töröld a számomat.
Találkozunk, törlöd a számom, és megyünk, jó?
Megegyeztünk.
Minden pénz Zoe Braunnak ment, Inês.
Diana három hónapja nem küldött semmit.
- Tehát eljött érte. - Pontosan.
Nézd! A gépe 21:00-kor szállt le a bűntett éjjelén.
Aznap sokszor hívta Dianát.
Tartozik némi magyarázattal a nő.
Csak idő kérdése volt.
Tudtam, hogy egyszer kideríted.
Nem hiszem el, hogy sosem mondtad el, hogy örökbe fogadtátok.
Minek?
- Ezt meg hogy érted? - Semmin sem változtatna.
Hogyne változtatna, Vitória!
Mindent megváltoztatna.
Nem éreztem volna azt egész életemben, hogy perverz állat vagyok,
amiért vonzódom a saját húgomhoz.
Te tudtad.
Tudtad, mit éreztem iránta.
Diana megkért, hogy ne mondjam el.
Tessék?
Fogadd el, Fernando!
Ő nem szeretett téged. Vagyis nem úgy.
Én vagyok az egyetlen, aki pontosan tudja, mit érzel
Diana halála kapcsán.
Szükségünk volt rá.
Mindkettőnknek megvolt rá a maga oka.
Vagy mindkettőnknek ugyanaz volt az oka?
Tudom, hogy neked is bejött a pénze.
Tűnj el az életemből, Zoe!
Jó, de csak azután, hogy tesszük, amiben a legjobbak vagyunk.
Szia!
- Nagyon jól nézel ki. - Tényleg?
Nem tudom. Csak felvettem az első ruhát a szekrényemből.
Értem.
Hát…
Akkor térjünk a tárgyra!
Kérem a mobilod, hogy törölhessem a számom.
Máris? Ugyan már, Rita!
Nem tudom, mi volt közted és a testőr között,
hogy mit tett, de figyelj,
nem minden testőr egyforma.
Nem. Rajta!
Add ide a telefonod!
Komolyan?
Csak egy pillanat.
Szerinted nem gáz kissé, hogy a telefonomat követeled?
Most találkoztunk, és máris ilyen vagy.
Oké, akkor töröld!
Biztos?
Tessék.
Kész.
Most én jövök.
Rafael.
- Törölve. - Nagyon jó.
Ég veled örökre!
FÉRJ
ANYA
Fura ez az egész, Joca.
Diana halála jól jött Zoénak.
De valami nem áll össze.
FIVÉR
Mivel zsarolta Zoe Dianát?
BARÁTNŐK: ZOE BRAUN - HELENA
Október 15., hajnali 3:30.
Nem hagy nyugodni az érzés, hogy borzasztó dolog fog történni.
Dianának mindene megvolt.
A tökéletes család, a tökéletes férj,
a tökéletes élet.
GYÖNYÖRŰ AZ UNOKÁM
ISTEN ÓVJA ŐT ÉS TÉGED IS, DRÁGÁM!
De tudom, hogy tökéletes hazugságban élt.
EGY NAP TALÁN MEGBOCSÁT AZ ÚR.
Mindenkinek van csontváz a szekrényében.
AZ A BAJ, HOGY MOST MINDEN SZÉTESIK…
ÉS MÁR NEM TUDOM IRÁNYÍTANI.
ÁLLANDÓAN KERES ENGEM,
NEM FOGJA KITÖRÖLNI A BIZONYÍTÉKOT, AMIJE ELLENEM VAN.
BANKSZÁMLAKIVONATOK
ELMÚLT HAT HÓNAP
ÖSSZEG - TERHELÉS
ÁTUTALÁS EURÓBAN
ELLENŐRZÉS
SZÁMLASZÁM: 25489-6
SPANYOLORSZÁG, MADRID
NETBANKI KULCS
TELEFON: +34 91 772 89 69
KÍGYÓFÉSZEK.MP4 ÖT NAPJA TÖRÖLVE
FÁJL HELYREÁLLÍTÁSA
Én és Diana nem különbözünk nagyon.
Nem könnyű az árnyékban élni,
a saját életed peremén.
Socorro volt az egyetlen, aki igazán ismerte Dianát.
Egy anya szeretete feltétlen.
Ez a legnagyobb veszteség.
Zoe Braun!
Diana Prado megölésével gyanúsítjuk.
- Tessék? - Letartóztatom.
- Jöjjön velem, kérem. - Mi? Hibát követ el.
Tévednek.
Nem öltem meg Dianát. Nem öltem meg senkit.
- Tudom. - Teljesen… Ez tévedés.
Az ég szerelmére! Fernando, esküszöm…
Esküszöm, nem öltem meg! Engedjenek el!
Nem én öltem meg őt.
Válaszoljon néhány kérdésemre, Zoe!
Miért küldött pénzt önnek?
Nehéz időszakon mentem keresztül.
Diana a barátom volt. Segített nekem.
Zsarolta őt?
Nem.
Vissza akartam fizetni.
De Diana már nem küldött pénzt.
Mert már kezdtem talpra állni.
Szóval, a halála éjszakáján
maga felbukkant.
Üdülni jöttem ide, a szüleimhez.
A szüleihez?
Úgy hallottam, három éve nem beszélt velük.
Addig nem beszélek, amíg az ügyvédem ide nem ér. Sajnálom.
Köszönöm, hogy ilyen gyorsan eljöttél, Heitor.
Egy törölt videót állítok helyre.
Ki kell derítenünk, Zoe azért zsarolta-e,
mert Dianát örökbe fogadták, vagy valami más miatt.
KÍGYÓFÉSZEK.MP4 - ÖT NAPJA TÖRÖLVE
Mi ez?
Bernardo halálának éjszakája.
Ezt nem értem. Bernardo még élt?
Diana?
Mit művel Diana?
Diana ölte meg Bernardót.
HÁROM HÓNAPPAL KÉSŐBB
Cléo?
A feliratot fordította: Kiss Zoltán